Fostul primar din Baia Mare a dat, marți, o declarație în procesul pe care chiar el l-a inițiat.
Este vorba despre contestația în anulare la sentința prin care a fost condamnat la cinci ani de închisoare pentru luare de mită.
În urma acestei sentințe, Cherecheș a fugit din țară în noiembrie 2023, dar a fost capturat în Germania și returnat României săptămâna trecută.
"Astăzi, la Înalta Curte de Casație și Justiție s-a judecat cererea de strămutare formulată de Cătălin Cherecheș.
El s-a adresat magistraților din sala de judecată prin videoconferință, din Penitenciarul Rahova.
Cherecheș a spus că dorește să beneficieze de judecată unei alte instanțe, care să fie obiectivă, imparțială.
El a arătat că nu dorește să fie judecat de 'colegii doamnei judecător care face obiectul incompatibilității'.
În închisoare, Cătălin Cherecheș își păstrează acea imagine îngrijită pe care o avea în vremea în care era primar în Baia Mare. Potrivit avocatului său, Cherecheș stă într-o celulă cu alte două persoane și a fost vizitat de familie.
Fostul primar ține post în această perioadă, prin urmare nu consumă carne sau produse lactate", a relatat corespondentul Antena 3 CNN, Delia Bulgaru.